Yict n wss, sselṭan-idin yenna-asen i yudan n teɣremt-nnes yexs ad yessercel i memmis. Kker mkul yict seg-sen yutla-as ɣef yelli-s. Yesla-asen userraḥ-idin yenna-as : « Nečč a Sidi sselṭan ɣer-i tict n ultma ma tila d anẓar, ma teḍsa d tafukt. Mi ara tesri zaw-nnes, tict n lǧihet tettuč-d d ureɣ tict d aẓref ». Sselṭan yebḥer si yella la yesla s tmeṭṭut yemmuggen amma.Yekker yenna-as : « ma d sseḥ i d-teqqared, ur telli tɣawsa aha d rniɣ ɣef matta i dtennid ».